**Zapisnik 1 seje UO SP**

(Ljubljana, 13.2.2015)

Predsednik sekcije Andrej Klobasa je pozdravil člane UO in ugotovil sklepčnost članov.

Dnevni red je bil s strani članov UO potrjen.

Add/1

Zapisnik pretekle seje se potrdi.

Add/2

Člani UO sekcije za promet so vodili razgovor o potrebi usklajenih aktivnostih članov v UO sekcije. Pri tem so izpostavili zahtevo po večjem medsebojnem informiranju in sodelovanju članov UO pri reševanju nakopičenih težav. Pričakuje se enaka kvaliteta in kvantiteta dela sekretarja sekcije tudi, če bo izvajal delo vodje službe za storitev.

Add/3

Člani UO SP so govorili o aktivnostih od pretekle seje s strani sekcije, ki so bile naslednje:

* Stališče OZS o vprašanju linijskega prevoza potnikov na MzI, je pojasnil član odbora, ki zastopa avtobusne prevoznike. Pojasnil je tudi aktivnosti v zvez s sestankom glede davčnih olajšav z MF. Pričakuje se ugodna rešitev te zadeve.
* Sestanek z DARS glede vprašanja garancij za poplačila cestnine. Posredovan je bil dopis predsedniku DARS-a, odgovor se čaka. Člani podpirajo konkretne ukrepe sekcije, če bodo problemi glede cestninjenja glede na to, da je sistem zastarel in ni več mogoče dobiti ABC za gospodarska vozila.
* Urejanje problematike ob napovedanem sneženju z DARS. Vsi člani so bili ogorčeni nad ravnanjem DARS-a ob napovedi sneženja v času 5-7.2.2015, ko so na posameznih odsekih in mejah zapirali dele avtocestnega križa brez tega, da bi bile zasnežene. Vodstvo sekcije in sekretar sta infromirala člane, da je bila kativnost za odpravo zapor od jutra 5.2.2015. Ker je bilo zaradi ravnanja DARS narejena škoda prevozništvu in gospodarstvu, je tekla razprava o tem, da se zahteva od DARS- povračilo škode. Kako priti do ugodnega razpleta te problematike, so se spraševali člani in sodelujoči. Na mizi je bilo več predlogov. Po burni razpravi so člani sprejeli naslednji sklep:

1. **SKLEP: Sekcija za promet pri OZS bo poiskala ustreznega odvetnika, da zastopa prevoznike in druge člane OZS, pri vlaganju odškodnin za povzročitev gospodarske škode in to za primer zapore avtocest s strani DARS-a, pri napovedi sneženja v času od 5.2.2015.**

Seji se je pridružil tudi novinar Uroš Slak, ki je povedal, da se bodo na POP TV vključili v aktivnosti prevoznikov, ko bo izbran advokat.

* Dano je poročilo o srečanju s komisarko Bulc v MB, kjer je bila prilika za kratko predstavitev sekcije ter izražena prošnja za sestanek z UETR, ki bo predstavil probleme, ki tarejo evropske prevoznike.
* Predsednik in sekretar sta podala poročilo o dogovodkih s sestanka UETR v Bruslju 6.2.2015. Izvoljeno je bilo novo vodstvo tega združenja. Podpredsednik je tudi Andrej Klobasa. Člani so v zvezi s potovanjem imeli nekaj pripomb, saj o tem niso bili v celoti seznanjeni.
* Člani UO so se seznanili s urejanjem problematike minimalnih plač v Nemčiji. Na osnivi aktivnosti več držav se problematika počasi razrešuje.
* Problematika zaposlovanja tujih voznikov je bila zelo pereča in bo terjala večje aktivnosti na področju promocije poklica voznik, kot tudi postopkov zapsolovanja tujih voznikov.
* Problematika gasilnih aparatov je bila obravnavana na sestanku, pričakuje se drugačna rešitev tega vprašanja, ki naj zmanjša nepotrebne stroške prevoznikov. Potokar Bogdan je podal informacijo, da predlaga, da se bo spremenil pravilnik, ki bo vrnil nazaj obveznost glede gasilnega aparata brez dodatnih pogojev. Člani pričakujejo čim prejšnjo realizacijo.

Add/4

Predsednik je pozdravil g. Potokarja iz ministrstva pristojnega za promet in ga prosil za odgovore glede izvedbe kritičnih mešanih komisij (Italija in Avstrija), ki niso bile izvedene.

Potokar je seznanil člane UO sekcije o naporih zadnja štiri leta, ko so iz ministrstva poslali urgence za sestanek z Italijo preko različnih poti. Do sestanka obeh držav ni prišlo zaradi nezainteresiranosti Italije, da se sooči s problematiko izvajanja prevozov med državama. Člani UO so opisali probleme z kontrolnimi organi Italije, z njihovimi predpisi, ki so zelo restriktivni do prevoznikov tudi za manjše kršitve. Zahtevali so od naše države, da z enako strogostjo obravnava italijanske prevoznike, kot to počno italijanski nadzorniki z našimi.

Potokar je seznanil člane, da bo mešana komisija z Madžari junija 2015.

Po razpravi so člani sprejeli sklep:

1. **SKLEP: zadolženi za reševanje problematike v mednarodnem cestnem prometu iz UO SP so s pomočjo kolegija UO SP in Pečnika, naslednji člani UO:**

* **Semenič, Petrovčič - I**
* **Jelen, Praper - A**
* **Fijavž, Jelen – D**
* **Seršen – B, NL.**

Add/5

Dogovor UO sekcije je bil, da se v zvezi s promocijo poklicev voznikov ukvarjajo Jelen, Fijavž, Mirt, ki naj sodelujejo pri izvedbi aktivnosti, ki se planira 27.3.2015 kjer naj bi za osnovnošolce iz te regije na sejmu v G. Radgoni predstavili poklic profesionalnega voznika.

Pri tej zadevi naj se aktivno rešuje v sodelovanju z zavodom za zaposlovanje vprašanje glede mentorstva.

S problematiko zapor tunela Karavank se ukvarjata Bizjak in Seršen.

Predsednik Klobasa je seznanil člane s prejetim povabilom NiT Hungary na družabni dogodek 21.2.2015 na katerega bodo šli Klobasa, Sobočan in Pečnik. UO SP se s tem strinja.

Sekretar sekcije je posebej poudaril težave članov glede problematike omejevanje tovornega prometa! Nujno potreba je sprememba zakonodaje in/ ali prometne signalizacije. Pričakuje konkretno pomoč ministrstva za promet.

Seja je bila končana ob 17 uri.

Zapisal: Bojan Pečnik

Predsednik sekcije: Andrej Klobasa l.r.